લગભગ બે દિવસ પહેલાં આ ફરિયાદ નોંધાઇ હતી. ફરિયાદમાં ઉલ્લેખ કરવામાં આવ્યો છે, હાર્દિક પટેલની પહેલી વાયરલ ક્લિપમાં જે મહિલા જોવા મળે છે, એના સન્માનને ઠેસ પહોંચી છે. હાર્દિકના સાથીઓ તથા પાસના સભ્યો દ્વારા આ વીડિયો યૂટ્યૂબ કે સોશ્યલ મીડિયાના માધ્યમ પર મુકી યુવતીને બદનામ કરવાનો પ્રયાસ થયો છે, એ આરોપ હેઠળ આ ફરિયાદ નોંધાઇ છે. આથી આવનારા દિવસોમાં હાર્દિકને દિલ્હીથી તેડું આવે એવી પણ પૂરી શક્યતા છે. રાજ્યમાં વિધાનસભાની ચૂંટણી જાહેર થઇ ત્યારથી હાર્દિક પટેલ સતત ચર્ચામાં રહ્યા છે અને આ સીડીને કારણે વિવિધ જગ્યાએ હાર્દિકનો વિરોધ પણ થયો છે. હવે ફરિયાદ નોંધાયા બાદ આ આખા મામલે શું વળાંક આવે છે, એ જોવું રહ્યું.